**Referat af møde afholdt den 7. december 2023 i Fanefjordhallen**

Møde 1 efter generalforsamling den 30. november 2023

Tilstede: Lars Skov Andersen, Eva Birch Christensen, Lise Knørr, Ole Ørsted, Emil Liljeberg, Bent Jørgensen, Jeppe Teis Just.

Referat: Eva

**1. Velkommen**

En kort præsentationsrunde

**2. Resume af Generalforsamlingen**

Efter at der ikke kunne vælges bestyrelse på grund af manglende interesse var det meget positivt, at der stillede 8 op til 5 pladser til bestyrelsen og 4 op til 2 suppleantpladser.

**3. Fordeling af poster**

Formand: Lars Skov Andersen

Sekretær: Eva Birch Christensen

Kasserer: Emil Liljeberg

**4. Aftale møde med Per Skov om overførsel af igangværende aktiviteter**

Vi beder Per om at komme til næste møde

**5. Aftale møde med Marianne Bøje om overdragelse af regnskab**

Marianne har lovet at passe regnskabet til den 1. januar. Emil og Lars aftaler møde med hende

**6. Aftale møde med Marianne Bøje om overdragelse af hjemmeside**

Lars aftaler.

**7. VIGTIGSTE PUNKT: Vordingborg Kommunes Spareplan**

Lars havde inden mødet skrevet et udkast, som han arbejder videre på efter dagens debat.

Vi skal ikke hænge os i de underlige småting som fx at der ikke længere skal være vand i springvandene. Politikerne i kommunalbestyrelsen har givet hinanden håndslag på, at der skal vælges 20 mill. ud fra sparekataloget. Derfor er der økonomisk set 75 %, der ikke skal vælges.

De store klumper i kataloget er:

**Skoleområdet**, hvor kommunalbestyrelsen dog har strøget nedlæggelse af Ørslev og Hjertebjergskolerne. Men forslaget om at sammenlægge Svend Gøngeskolen i Lundby og Præstø skole er fortsat i kataloget. Det betyder bl.a. at man kan sammenlægge klasser for at undgå for små klasser.

**Ældreområdet**, hvor der i forvejen er sparet rigtig meget.

Her er forslagene reduktion i servicen i hjemmeplejen, mindre aktivitet i aktivitetscentrene, Lukning af 3 caféer samt at der kun skal være kostpersonale på plejecentrene fra 7 til 14 mod i dag fra 7 til 19. Det vil betyde yderligere arbejde til plejepersonalet.

**Dagtilbud og SFO** Øget forældrebetaling for SFO, dårligere normering i SFO, reduktion i åbningstiderne. Mindre pr. barn til legetøj, forplejning og indvendig vedligeholdelse i daginstitutioner, reduktion i åbningstiden for de 4 institutioner, der har øget åbningstid. Færre ledere.

**Kultur, fritid og udvikling** Lukning af biblioteker og borgerservice i Præstø og Stege, Mindre eller ingen tilskud til museer og egnshuse, lukning af udviklingspuljer, ingen eller mindre tilskud til Visit Sjælland og Møn, Business Vordingborg og House og Møn.

**Generelt**

Der er sparet meget i kommunen i forvejen. Mange af forslagene går på at spare på forebyggelse. Dels kan det blive dyre besparelser for kommunen, dels kan det samfundsøkonomisk vise sig meget dyrt.

VI havde en diskussion om, om vi skulle pege på de 20 mill., der skal spares for at være seriøse i vores høringssvar. Men selve præmissen, at der skal være et råderum på i alt 40 mill. vil vi gerne sætte spørgsmålstegn ved.

VI kan pege på andre spareforslag som at man undlader at ansætte ledere, som i forvejen er afskediget fra andre kommuner eller tilsvarende, så der bruges mange penge på

lederafskedigelser fordi lederne altid har en høj fratrædelsesaftale i deres kontrakter.

**8. Næste møde**

Tirsdag den 19. december. Lars undersøger om vi kan afholde det på Fanefjordcentret, så vi kan prøve caféen, som står i sparekataloget. Høringssvaret er på dagsordenen.

**9. Evt.**

Vi har på vores liste over arbejdsopgaver et møde med lægehuset i Damsholte. Bent har talt med dem om hvorfor den åbne konsultation er nedlagt. Det er den på grund af corona og efterfølgende synes lægehuset, at det er praktisk ikke at have åben konsultation.